નવાઝ શરીફ ગેરલાયક ઘોષિત થતાં તેઓ આ ચૂંટણી તો લડી શકે તેમ નથી, પરંતુ તેમના પક્ષને આ ચૂંટણીઓમાં વિજય પ્રાપ્ત થાય અને ફરીવાર તેમના પક્ષની સરકાર અસ્તિત્વમાં આવે તો આ ગેરલાયકાત રદ કરવાનો પ્રસ્તાવ નવી સંસદમાં પસાર કરાવી ફરીવાર તેઓ વડાપ્રધાન બની શકે. જો આવું થાય તો એ લશ્કર સાથેનો હિસાબ ચૂકવવામાં કોઇ કસર રાખે નહીં અને આ વાતનો જ ડર લશ્કરને છે અને તેથી લશ્કર કોઈપણ સંજોગોમાં નવાઝના પક્ષની સત્તાવાપસી થવા દેવા માગતું નથી.